**Оперативни план рада Машинске школе „Космај“ за организацију и реализацију образовно-васпитног рада по посебном програму за рад у условима пандемије вируса covid-19 за друго полугодиште школске 2020/2021.године**

Од 18.01.2021.године, Машинска школа „Космај“ организује наставу по моделу Б –**КОМБИНОВАНА НАСТАВА.**

У првој години одељење М11 (техничар за компјутерско управљање CNC машина) наставу похађа у школи (одељење броји 14 ученика), док је одељење М12 (бравари и механичари привредне механизације) подељено на две групе (одељење броји 20 ученика). Они наставу похађају по комбинованом моделу.

У другој години, ученици одељења М21 (бравари и механичари привредне механизације) наставу похађају по комбинованом моделу (одељење чини 20 ученика).

У трећој години, ученици одељења М31 (бравари и механичари привредне механизације) наставу похађају по комбинованом моделу (одељење чини 26 ученика).

Практична настава се реализује у школи за ученике прве године, док ученици друге и треће године практичну наставу похађају у предузећима са којима имају склопљене уговоре.

Као допунска подршка ученицима у учењу одабрана је платформа - google учионица за коју су наставници прошли обуку од стране запослених у школи. Вредновање постигнућа ученика врши се формативно и сумативно у школи како се правилником добијеним из Министарства просвете и налаже.

Настава се стално одвија у преподневној смени од 07:30 часова по утврђеном распореду звоњења. Наставници су преостали део времена (15 минута) у обавези да редовно постављају наставне садржаје у гугл учионице. Ученици који се одлуче за онлајн наставу одговарају у школи по договору са предметним наставником у посебном термину.

Директор школе:

Снежана Ристић